โลกและประเทศต่างๆ - ส.ศ. 2694/Ranierris-Artesia

**Bookmark สำหรับโลกและประเทศในช่วงเวลาต่างๆ**

**จุดเริ่มต้นของสงครามพระเจ้าอานติโอโคส | วันที่ 1 พฤษภาคม ส.ศ. 2694**

## รายนามสงคราม

 จักรวรรดิสแกนเดอร์เรี่ยน
(ตั้งแต่วันที่ 1 กันยายน ส.ศ. 2692)
ที่ตั้ง: เรเนียร์ริสตะวันออกและตะวันออกกลาง
 วงไพบูลย์มหาบูรพา
* จักรวรรดิยาชิม่า
* ราชอาณาจักรปูยอ
* สมาพันธรัฐเฝิงเทียน
(สงครามยาชิม่า-เอลีเซีย)
(ตั้งแต่วันที่ 1 พฤษภาคม ส.ศ. 2694)
ที่ตั้ง: อาซาเนียร์ตะวันออกและมหาสมุทรไอรีนีโกส
 สันนิบาตขุนนางฟาร์ซีส
* แคว้นซาแทร็ปแห่งซูซ่า
(ตั้งแต่วันที่ 20 มีนาคม ส.ศ. 2694)
ที่ตั้ง: อาซาเนียร์ตะวันตก-ตะวันออกกลาง
แคว้นซาแทร็ปแห่งซูซ่า, จักรวรรดิฟาร์ซิส
* เขตสัมปทานเอลีเซี่ยนแห่งอ่าวฟาร์ซิส
	+ สถานีการค้าเปร์โรส
* เขตเดสโปตาโตนแห่งเมาร์เรียส
(ตั้งแต่ ส.ศ. 2687)
ที่ตั้ง: อาซาเนียร์ตะวันออกเฉียงใต้, ทะเลเสินโจวใต้
 เขตอุปราชเอ็กซาร์คแห่งอัลฟอนซีนส์, จักรวรรดิเอลีเซีย
* เขตอุปราชเอ็กซาร์คแห่งอัลฟอนซีนส์
* เขตเดสโปตาโตนแห่งเมาร์เรียส
 กลุ่มกบฏอันนาม
* กลุ่มไกเซิน

กลุ่มกบฏจามปา
กลุ่มกบฏเจนละ
(ตั้งแต่ ส.ศ. 2688)
ที่ตั้ง: อาซาเนียร์ตะวันออกเฉียงใต้
 เขตอุปราชเอ็กซาร์คแห่งครีเซ, จักรวรรดิเอลีเซีย
* เขตอุปราชเอ็กซาร์คแห่งครีเซ
	+ ราชอาณาจักรอันนาม
* เขตเดสโปตาโตนแห่งเมาร์เรียส

## **ทวีป**

**สารบัญ**

ทวีปเรเนียร์ริสและภูมิภาคมหาสมุทรอาร์ทีเซีย

* กลุ่มประเทศ - สัมพันธมิตรเรเนียร์ริส - องค์การสนธิสัญญาซานโตญ
	+ มหาอำนาจสามเสาหลัก
	+ ประเทศสมาชิก
	+ รัฐบริวาร
	+ เขตยึดครองทางทหาร
	+ เขตอาณานิคมของเฮสเปอเรีย
* กลุ่มประเทศ – รัฐไม่ฝักใฝ่ฝ่ายใด

## ทวีปเรเนียร์ริสและภูมิภาคมหาสมุทรอาร์ทีเซีย

ในยุคนี้ เราแทบไม่อาจกังขาหรือสงสัยได้เลย ว่าศูนย์กลางโลกอารยธรรมนั้นอยู่ในโลกฝั่งตะวันตก และศูนย์กลางแห่งนั้นก็อยู่ในทวีปเล็กๆ ที่เรียกว่า เรเนียร์ริส ... มันคือทวีปที่ผ่านช่วงเวลาประวัติศาสตร์มาอย่างยาวนาน ผ่านมือกษัตริย์ กงสุล จักรพรรดิและผู้พิชิตมากหน้าหลายตา รัฐน้อยใหญ่ผ่านมาและผ่านไป สงครามน้อยใหญ่ โรคระบาด นวัตกรรมน้อยใหญ่ ... หลายสิ่งหลายอย่างต่างก็เคยเกิดขึ้นในทวีปแห่งนี้

ช่วงเวลาที่สร้างตัวตนให้กับทวีปแห่งนี้และโลกตะวันตก มีอยู่ไม่กี่เหตุการณ์ด้วยกัน

อย่างแรกคือ สงครามปีศาจ ระหว่างต้นศตวรรษที่ 26 ถึง ต้นศตวรรษที่ 27 ... ช่วงเวลาที่กำแพงเวทมนตร์ระหว่างมิติอ่อนแอที่สุด ทำให้ปีศาจต่างมิติสามารถหลุดเข้ามาในโลกใบนี้ รัฐบาลรัฐต่างๆ ล่มสลายลง ขุนศึกผงาดขึ้น ก่อนที่รัฐบาลที่เข้มแข็งจะเริ่มก่อตัวขึ้น ทำให้เกิดรัฐเข้มแข็งใหม่ๆ ขึ้นมาแทนที่รัฐเดิม ทำให้ทวีปเรเนียร์ริสมีอาณาเขตแผนที่ตามแบบยุคปัจจุบัน

และอีกเหตุการณ์คือ มหาสงคราม ระหว่างองค์การสนธิสัญญาซานโตญ หรือ สัมพันธมิตรเรเนียร์ริส กับจักรวรรดิวาร์เรียและกลุ่มรัฐบริวารในบอลข่าน ... มันคือสงครามใหญ่ที่มียอดสูญเสียมากมายเป็นล้าน เป็นสงครามขนาดใหญ่ครั้งแรกที่มีการใช้อุตสาหกรรมเคียงคู่กับเวทมนตร์ในลักษณะใหญ่โตทุกระดับ ทำให้กระแสสังคมนิยมขึ้นมาเดือดในหลายที่ และมันก็จบลงโดยทำให้สองฝ่ายอ่อนแอ และมีอาณาเขตเปลี่ยนแปลงแค่น้อยนิด

ในปัจจุบันนี้ ทวีปเรเนียร์ริสส่วนใหญ่อยู่ภายใต้การคุ้มครองของสัมพันธมิตรเรเนียร์ริส ตั้งแต่คาบสมุทรอีเวอเรียไปจนถึงที่ราบในเลเคีย จากแนวเขาและป่าของบอลข่านขึ้นไปจนถึงแดนเยือกแข็งสกาเนีย รัฐต่างๆ อยู่ภายใต้การคุ้มครองของสัมพันธมิตร โดยมีสามมหาอำนาจเป็นประธาน อันได้แก่อาร์ลีเซีย ผู้พิทักษ์ด้านตะวันตก ... ไฮราเซีย ผู้พิทักษ์ด้านตะวันออก และ กิลเดอริส ผู้พิทักษ์อาณานิคม ซึ่งพวกเขาปกป้องรัฐสมาชิกจากภัยภายนอกต่างๆ ไม่ว่าจะเป็นภัยที่ประชิดทวีปของตน หรือภัยจากแดนโพ้นทะเล

แต่นั่นก็ไม่ได้หมายความว่าทวีปเรเนียร์ริสทั้งหมดจะอยู่ภายใต้สัมพันธมิตร

ทางตะวันออก จักรวรรดิวาร์เรียยังคงเข้มแข็งและฟื้นตัวอย่างรวดเร็ว พวกเขายังไม่ละทิ้งท่าทีก้าวร้าว และมีท่าทีชาตินิยมมากขึ้น ทำให้เกิดสงครามกับสัมพันธมิตรขึ้นอีกครั้งในปี 2692

นอกชายฝั่งเรเนียร์ริส ยังมีบางรัฐที่ไม่ได้เป็นส่วนหนึ่งของสัมพันธมิตร อันได้แก่อัลเบียนและอิเวอร์เนีย สาธารณรัฐภายใต้รัฐบาลทหาร ซึ่งมีท่าทีแข็งกร้าวกับสัมพันธมิตรเรื่อยมา ... ครีซานีเซีย หมู่เกาะที่เคยเป็นอาณานิคมของพวกเอเดรียนอย ... และเครือจักรภพเอลฟ์ รัฐบนอนุทวีปอาร์ทีเซีย รัฐของชาวเอลฟ์ รัฐฤาษีที่ไม่ได้แทรกแซงโลกภายนอกมานานแล้วเกือบพันปี แต่ก็ยังเปิดรับข่าวสารและวิทยาการอยู่ตลอดเวลา

เรื่องราวที่เกิดขึ้นในมุมเล็กๆ ของโลกแห่งนี้ สามารถทำให้โลกใบนี้สะเทือนได้ตลอดเวลา

### กลุ่มประเทศ - สัมพันธมิตรเรเนียร์ริส - องค์การสนธิสัญญาซานโตญ

องค์การสนธิสัญญาซานโตญ หรือ สัมพันธมิตรเรเนียร์ริสคือองค์การระหว่างประเทศที่ถูกจัดตั้งขึ้นในช่วงมหาสงครามเพื่อร่วมกันต่อต้านจักรวรรดิวาร์เรียที่กระทำการทูตก้าวร้าวต่อเรเนียร์ริสตะวันตก และถึงแม้ว่ามหาสงครามจะจบไปนานแล้ว สัมพันธมิตรก็ยังคงตั้งมั่นและรับสมาชิกเพิ่มเรื่อยๆ เพื่อสอดส่องดูแลและเตรียมพร้อมรับมือกับวาร์เรียที่อาจจะกลับมาเป็นภัยต่อโลกอีกครั้ง ซึ่งมันก็เกิดขึ้นจริงแล้วในปี 2692

แม้ว่าสัมพันธมิตรจะอุ้มชูเรื่องการคุ้มครองโลกตะวันตก รวมถึงเสรีภาพ ประชาธิปไตยและความทรงภูมิธรรม อันเป็นคุณค่าทางวัฒนธรรมที่โลกตะวันตกยึดถือ แต่เมื่อพินิจใกล้ชิดแล้ว มันก็ใช่ว่าสมาชิกทุกรัฐจะสมบูรณ์แบบตามหลักการสูงส่งที่สัมพันธมิตรยึดถือ สัมพันธมิตรนี้ประกอบด้วยรัฐประชาธิปไตยและรัฐราชาธิปไตย ทั้งที่มีการเมืองก้าวหน้าที่สุดและล้าหลังที่สุด บางรัฐประสบปัญหากับความยากจนและการฉ้อราษฏร์บังหลวง บางรัฐเผชิญปัญหาทางอุดมการณ์การเมืองและเรื่องเผ่าพันธุ์ บางรัฐก็ถูกวิพากษ์วิจารณ์ในเรื่องนโยบายอาณานิคม บางทีก็ถูกกล่าวหาว่าสัมพันธมิตรนี้คือความพยายามในการรักษาอำนาจของลัทธิจักรวรรดินิยมล่าอาณานิคม

แต่อย่างไรก็ตาม ไม่ว่ามันอ้างว่าตนยึดถืออะไรก็ตาม สัมพันธมิตรนี้ก็ทำหน้าที่ตามเป้าหมายแรกตั้งได้ดีไม่เคยขาดตกบกพร่อง ... จนถึงตอนนี้ หลังจากความระหองระแหงและปัญหาเศรษฐกิจ-การเมืองต่างๆ สัมพันธมิตรเรเนียร์ริสก็ยังคงต้านทานจักรวรรดิวาร์เรียเรื่อยมา และในคราวนี้ เมื่อปี 2694 ก็ดูมีแนวโน้มว่าพวกเขาจะสามารถดับอหังการพญาหมีขาวได้อย่างสมบูรณ์ ในสงครามที่มีแนวโน้มประสบความสำเร็จยิ่งกว่าครั้งมหาสงคราม

### กลุ่มประเทศ – รัฐไม่ฝักใฝ่ฝ่ายใด

ทวีปเรเนียร์ริสไม่ได้เป็นทวีปที่ถูกกุมอำนาจโดยสัมพันธมิตรทั้งหมด แม้ว่าสัมพันธมิตรดังกล่าวจะใช้ชื่อทวีปเป็นชื่อองค์กร และกุมอำนาจเกือบทั้งทวีปแล้วก็ตาม แต่มันก็ยังมีไม่กี่รัฐที่ยังคงสถานะรัฐไม่ฝักใฝ่ฝ่ายใด รัฐที่ดำเนินนโยบายเป็นกลางและไม่เข้าหาสัมพันธมิตร ด้วยเหตุผลต่างๆ นานา

กลุ่มแรกคือพวกรัฐในทะเลอาร์ทีเซีย การที่ตนเป็นรัฐหมู่เกาะทำให้การเมืองของตนเป็นไปในรูปแบบเป็นกลาง เพราะหลายปีมานี้นับตั้งแต่ยุคสงครามปีศาจ พื้นทวีปก็เต็มไปด้วยเรื่องวุ่นๆ ต่างๆ นานา โดยเฉพาะมหาสงครามที่คร่าคนชีวิตไปหลายล้านคน ดังนั้น ทางที่ดีที่สุดของรัฐหมู่เกาะเหล่านี้คือการดำรงตัวเองเป็นกลาง ไม่ยุ่งเกี่ยวข้องแวะกับเรื่องพื้นทวีปใดๆ ทั้งสิ้น

อีกรัฐที่อยู่ในขอบข่ายรัฐไม่ฝักใฝ่ฝ่ายใด คือมหาอำนาจจากตะวันออก ... จักรวรรดิวาร์เรีย ปัจจุบันเป็นรัฐเดี่ยวโดดที่ไร้พันธมิตรและกำลังต่อสู้กับสัมพันธมิตรในสงครามครั้งที่สอง การเป็นมหาอำนาจและรัฐก้าวร้าว ในขณะที่พันธมิตรเก่าอย่างเสินโจวก็ยังอยู่ในสภาวะบอบช้ำ บางทีก็ทำให้มหาอำนาจนี้กลายเป็นรัฐไม่ฝักใฝ่ฝ่ายใดโดยปริยาย

มหาอำนาจ
 **รัฐจักรภพอัลเบี่ยนและอิเวอร์เนีย – Commonwealth of Albion and Iwernia** | สาธารณรัฐขุนนางแบบเอกรัฐ
 **ราชอาณาจักรหมู่เกาะครีซานีเซีย - Nesiotiko Vasileio tis Chrysánis** | รัฐราชาธิปไตยสมบูรณาญาสิทธิราชย์แบบเอกรัฐ
 **เครือจักรภพเอลฟ์ – Arglwyddiaeth Aelva** | รัฐราชาธิปไตยภายใต้รัฐธรรมนูญแบบสหพันธ์